CELEX: 32015R0097
Language: sl
Date: 2014-10-17 00:00:00
Title: Delegirana uredba Komisije (EU) 2015/97 z dne 17. oktobra 2014 o popravku Delegirane uredbe (EU) št. 918/2012 glede priglasitve znatnih neto kratkih pozicij v državnih vrednostnih papirjih  Besedilo velja za EGP

23.1.2015   
            
            
               SL
            
            
               Uradni list Evropske unije
            
            
               L 16/22
            
         DELEGIRANA UREDBA KOMISIJE (EU) 2015/97
   z dne 17. oktobra 2014
   o popravku Delegirane uredbe (EU) št. 918/2012 glede priglasitve znatnih neto kratkih pozicij v državnih vrednostnih papirjih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 236/2012 Evropskega parlamenta in Sveta z dne 14. marca 2012 o prodaji na kratko in določenih vidikih poslov kreditnih zamenjav (1) in zlasti člena 3(7) Uredbe,
   ob upoštevanju naslednjega:
   
               (1)
            
            
               Člen 13 Delegirane uredbe Komisije (EU) št. 918/2012 (2) v skladu s pooblastilom iz člena 3(7)(c) Uredbe (EU) št. 236/2012 določa metodo za izračun pozicij v zvezi s pravnimi subjekti v skupini, ki imajo dolge ali kratke pozicije v zvezi s posameznim izdajateljem. Člen 13 Delegirane Uredbe (EU) št. 918/2012 določa metodo za izračun pozicij v izdanem delniškem kapitalu in izdanih državnih vrednostnih papirjih. Vendar se člen 13(3) Delegirane uredbe (EU) št. 918/2012 trenutno nanaša samo na prag za priglasitev iz člena 5 Uredbe (EU) št. 236/2012 za znatne neto kratke pozicije v delnicah, medtem ko bi se moral nanašati tudi na prag za priglasitev iz člena 7 Uredbe (EU) št. 236/2012 za znatne neto kratke pozicije v državnih vrednostnih papirjih.
            
         
               (2)
            
            
               Da bi se izognili pravni negotovosti, bi bilo zato treba Delegirano Uredbo (EU) št. 918/2012 ustrezno popraviti –
            
         SPREJELA NASLEDNJO UREDBO:
   Člen 1
   V členu 13(3) Delegirane uredbe (EU) št. 918/2012 se prvi stavek nadomesti z naslednjim:
   
      „3.   Kadar neto kratka pozicija doseže ali preseže prag za priglasitev v skladu s členoma 5 in 7 ali prag za razkritje v skladu s členom 6 Uredbe (EU) št. 236/2012, pravni subjekt v skupini v skladu s členi 5 do 11 Uredbe (EU) št. 236/2012 poroča o svoji neto kratki poziciji v zvezi s posameznim izdajateljem in jo razkrije, pri čemer to pozicijo izračuna v skladu z odstavkom 1, če nobena neto kratka pozicija na ravni skupine, izračunana v skladu z odstavkom 2, ne doseže ali preseže praga za priglasitev ali razkritje.“
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. oktobra 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 86, 24.3.2012, str. 1.
   
      (2)  Delegirana uredba Komisije (EU) št. 918/2012 z dne 5. julija 2012 o dopolnitvi Uredbe (EU) št. 236/2012 Evropskega parlamenta in Sveta o prodaji na kratko in določenih vidikih poslov kreditnih zamenjav v zvezi z opredelitvami pojmov, izračunom neto kratkih pozicij, kritimi posli kreditnih zamenjav državnih vrednostnih papirjev, pragovi za priglasitev, pragovi likvidnosti za odložitev omejitev, znatnimi padci vrednosti finančnih instrumentov in neugodnimi dogodki (UL L 274, 9.10.2012, str. 1).